FI Euroopan unionin virallinen lehti C 304/148

KERTOMUS

Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2008 sekä keskuksen vastaukset

2009/C 304/27

SISÄLLYS

Kohta Sivu JOHDANTO … 1–2 149 TILINTARKASTUSTUOMIOISTUIMEN TARKASTUSLAUSUMA … 3–12 149 MUUT KYSYMYKSET … 13 150 Taulukko … 151 Keskuksen vastaukset … 153

JOHDANTO

1. Euroopan huumausaineiden ja niiden väärinkäytön seurantakeskus (jäljempänä ’keskus’), joka sijaitsee Lissabonissa, perustettiin 8 päivänä helmikuuta 1993 annetulla neuvoston asetuksella (ETY) N:o 302/93 (1). Keskuksen päätehtävänä on kerätä tietoja huumausaineista ja niiden väärinkäytöstä sekä laatia ja julkaista puolueettomia, luotettavia ja vertailukelpoisia tietoja eurooppalaisella tasolla. Tietojen avulla on tarkoitus analysoida huumekysyntää ja sen vähentämiseen tähtääviä keinoja sekä yleisesti huumekauppaan liittyviä ilmiöitä (2).

2. Keskuksen talousarvio oli varainhoitovuonna 2008 yhteensä 15,1 miljoonaa euroa, kun se edellisenä varainhoitovuonna oli 14,4 miljoonaa euroa. Keskuksessa työskenteli vuoden lopussa 104 henkilöä. Edellisenä vuonna henkilöstön määrä oli ollut 98.

TILINTARKASTUSTUOMIOISTUIMEN TARKASTUSLAUSUMA

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002 ( 6 ) 185 artiklan 2 kohdan mukaisesti.

Johtajan vastuu

5. Tulojen ja menojen hyväksyjänä johtaja toteuttaa tulot ja menot sisältävää talousarviota keskuksen varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa ( 7 ) . Johtajan vastuulla on kehittää ( 8 ) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös ( 9 ) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma keskuksen tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien (IFAC ja ISSAI) ( 10 ) ja eettisten ohjeiden mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, että tilinpäätöksessä ei ole olennaisia virheitä ja että tilien perustana olevat toimet ovat lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai säännöstenvastaisia toimia. Kyseisissä riskiarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että keskuksen tilinpäätös ( 11 ) antaa olennaisilta osiltaan oikeat ja riittävät tiedot keskuksen taloudellisesta asemasta 31 päivältä joulukuuta 2008 sekä toimien tuloksista ja rahavirroista päättyneeltä varainhoitovuodelta keskuksen varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että keskuksen 31 päivänä joulukuuta 2008 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

MUUT KYSYMYKSET

13. Keskuksen vuoden 2008 työohjelmassa luetellaan kunkin strategisen painopisteen kohdalla useita toimintatavoitteita, toimia ja tuotoksia. Tavoitteet eivät useinkaan liity selkeästi tuotoksiin eivätkä ne ole mitattavissa ja tulosindikaattorit puuttuvat, minkä vuoksi edistystä on vaikea seurata toiminnan tasolla. Työohjelmassa ei esitetä yksityiskohtaisesti, minkä verran henkilöstö- ja taloudellisia resursseja suunniteltujen toimien täytäntöönpanon arvioidaan vaativan. Toimintoperusteisen johtamisen täysimääräinen soveltaminen parantaisi jatkuvasti resurssien jakoa ja toiminnan tuloksellisuuden analysointia. Tämä edellyttää, että keskus asettaa mitattavissa olevat tavoitteet ja tarkoituksenmukaiset indikaattorit, jakaa resurssinsa arvioitujen hanketarpeiden mukaisesti ja edistää tuloksellisuutta.

Tilintarkastustuomioistuin on hyväksynyt tämän kertomuksen Luxemburgissa 8. lokakuuta 2009 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan huumausaineiden ja niiden väärinkäytön seurantakeskus (Lissabon) Perustamissopimuksen mukainen yhteisön toimivalta Keskuksen toimivaltuudet sellaisina kuin ne on määritelty 12 päivänä joulukuuta 2006 annetussa Euroopan parlamentin ja neuvoston asetuksessa (EY) N:o 1920/2006 Hallinto Keskuksen resurssit vuonna 2008 (vuoden 2007 tiedot suluissa) Vuonna 2008 toimitetut tuotteet ja palvelut (vuoden 2007 tiedot suluissa) Yhteisö täydentää huumausaineiden aiheuttamien terveyshaittojen vähentämiseen tähtäävää jäsenvaltioiden toimintaa, johon kuuluu tiedotus- ja ehkäisemistoimia. (Perustamissopimuksen 152 artikla) Tavoitteet Toimittaa unionille ja sen jäsenvaltioille faktapohjaisia, puolueettomia, luotettavia ja vertailukelpoisia tietoja yhteisön tasolla huumausaineista ja niiden väärinkäytöstä ja niiden seurauksista. Seurantakeskuksen tulisi keskittyä työssään seuraaviin ensisijaisiin aloihin: 1) Huumausainetilanteen seuranta sekä uusien suuntausten, erityisesti sekakäyttöön liittyvien suuntausten seuranta 2) ongelmien ratkaisemiseksi toteutettavien toimien seuranta ja parhaista käytännöistä tiedottaminen 3) uusiin psykoaktiivisiin aineisiin liittyvien riskien arviointi ja sellaisen järjestelmän ylläpito, jonka avulla voidaan nopeasti vaihtaa tietoja 4) sellaisten välineiden kehittäminen, joiden ansiosta jäsenvaltioiden on helpompi valvoa ja arvioida kansallista politiikkaansa ja komission valvoa ja arvioida EU:n politiikkaa. Tehtävät — Kerätä ja analysoida tietoja — parantaa tietojen vertailumenetelmiä — levittää tietoja — tehdä yhteistyötä eurooppalaisten ja kansainvälisten elinten ja järjestöjen sekä kolmansien maiden kanssa — havaita uudenlaista kehitystä ja muuttuvia suuntauksia. 1 – Hallintoneuvosto Muodostuu yhdestä kunkin jäsenvaltion edustajasta, kahdesta komission edustajasta ja kahdesta Euroopan parlamentin nimittämästä riippumattomasta asiantuntijasta. Hyväksyy toimintasuunnitelman, yleisen toimintakertomuksen ja vahvistaa talousarvion. 2 – Johtaja Hallintoneuvosto nimittää johtajan komission ehdotuksen perusteella. 3 – Tiedekomitea Antaa lausuntoja. Koostuu enintään 15 tunnetusta tiedemaailman edustajasta, jotka hallintoneuvosto nimittää heidän saavutustensa perusteella sen jälkeen, kun on julkaistu kiinnostuksenilmaisupyyntö. Hallintoneuvosto voi myös nimittää laajennettuun tiedekomiteaan asiantuntijapaneelin uusia psykoaktiivisia aineita koskevan riskin arvioimiseksi. 4 – Ulkoinen tarkastus Tilintarkastustuomioistuin 5 – Vastuuvapauden myöntävä viranomainen Parlamentti myöntää neuvoston suosituksesta. Talousarvio 15,1 miljoonaa euroa (14,4 miljoonaa euroa), joista yhteisön tukea 93 % (93 %). Henkilöstö 31. joulukuuta 2008 Henkilöstötaulukossa 82 (82) virkaa, joista täytettyjä: 78 (73) + 26 (25) muuta tointa (ylimääräisten toimihenkilöiden sopimukset, sopimussuhteiset toimihenkilöt ja tilapäistyöntekijät) Yhteensä 104 (98) henkilöstön jäsentä, joiden tehtävät jakaantuvat seuraavasti: operatiiviset tehtävät: 62 (60) hallinnolliset tehtävät ja avustavat tietotekniset tehtävät: 32 (29) sekalaiset tehtävät: 10 (9). Verkko Keskus huolehtii ”huumausaineita ja niiden väärinkäyttöä koskevasta eurooppalaisesta tietoverkosta” (Reitox), jonka avulla kerätään ja vaihdetaan tietoja. Verkko yhdistää kansalliset huumausainetietoverkot, jäsenvaltioissa olevat alan erityiskeskukset ja keskuksen kanssa yhteistyössä toimivien kansainvälisten järjestöjen tietojärjestelmät. Julkaisut — Vuosiraportti huumeongelmasta Euroopan unionissa; 23 (23) kieliversiota; julkaisu ja interaktiivinen internetsivusto — Selected issues (englanninkielinen, 3 (3) painosta, julkaisu, yhteenvedot usealla kielellä) — tilastotiedote ja interaktiivinen internetsivusto, joka sisältää yli 350 (350) taulukkoa ja 100 (100) kaaviota — General report of activities (ilmestyy vuosittain englanninkielisenä) — Drugnet Europe – tiedote (englanninkielinen; 4 (4) painosta) — Drugs in Focus (poliittinen tilannekatsaus) – 1 (3) painosta, 25 kieliversiota — EMCDDA Scientifique Monograph – 1 (0), kaksiosainen, englanninkielinen — EMCDDA Insights – 3 (0), englanninkielinen — EMCDDA technical datasheets – 3 (0) — Drug profiles – 5 uutta ja 6 päivitettyä (6), englannin-, ranskan- ja saksankielisinä — teknisiä ja tieteellisiä selvityksiä sekä artikkeleita ja tieteellisiä yhteenvetoja 53 (57) — tietojen keruu-, validointi-, taltiointi- ja hakujärjestelmä (Fonte). Muut internetsivustot Euroopan huumausaineiden ja niiden väärinkäytön keskuksen julkisen internet-sivuston perustaminen / päivittäminen / sisällön tuottaminen: — maakatsaukset — huumausainehoitoa koskevat selvitykset — Euroopan huumausaineita koskeva oikeustietokanta — arviointivälinepankki — parhaiden käytäntöjen portaali (huumekysynnän vähentämistoimia koskevien tietojen vaihto) Mainosesitteet: 6 (3) tuotetta Mediatuotteet: 177 (174) eri tuotetta Osallistuminen kansainvälisiin konferensseihin/kokouksiin: 203 (230) kertaa Teknisten ja tieteellisten kokousten järjestäminen: 35 (41) kertaa) Lähde: Keskuksen toimittamat tiedot.

KESKUKSEN VASTAUKSET 13. Tilintarkastustuomioistuimen suositusten mukaisesti EMCDDAn vuoden 2009 työohjelmassa on huolehdittu sovellettavien prioriteettien, tavoitteiden ja toimintojen paremmasta yhteentoimivuudesta. Siinä osoitetaan myös taloudellisia ja inhimillisiä voimavaroja prioriteettien ja toimintojen arvioitujen toteuttamiskustannusten perusteella. Toteutuksen seuraamiseksi on laadittu keskipitkän aikavälin tilanneraportti. Lisäksi vuosien 2010–2012 suunnittelujaksolla on parannettu toimintaperusteista hallintaa (ABM) edistämällä tulossuuntautuneita prosesseja, asettamalla mitattavampia tavoitteita sekä kehittämällä toimivia suoritusindikaattoreita.

(1) EYVL L 36, 12.2.1993. Asetus ja siihen tehdyt tarkistukset kumottiin 12 päivänä joulukuuta 2006 annetulla Euroopan parlamentin ja neuvoston asetuksella (EY) N:o 1920/2006 (EUVL L 376, 27.12.2006, s. 1).

(2) Taulukossa esitetään tiedoksi yhteenveto keskuksen vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus merkittävistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 23 päivänä joulukuuta 2002 (EYVL L 357, 31.12.2002, s. 72), 33 artikla.

(8) Komission asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty komission asetuksen (EY, Euratom) N:o 2343/2002 VII osaston 1 luvussa, sellaisena kuin se on viimeksi muutettuna 9 päivänä heinäkuuta 2008 annetulla komission asetuksella (EY, Euratom) N:o 652/2008 (EUVL L 181, 10.7.2008, s. 23); säännöt on liitetty sellaisenaan keskuksen varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Lopullinen tilinpäätös laadittiin 17. kesäkuuta 2009 ja tilintarkastustuomioistuin vastaanotti sen 6. heinäkuuta 2009. Keskuksen lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15. päivänä. Lopullinen tilinpäätös esitetään sivustoilla http://eca.europa.eu ja http://www.emcdda.europa.eu/html.cfm/index81990EN.html